text: Mand taget for at køre påvirket i bil to gange på en nat 
  16 maj 2017 kl. 03.35
  Natten til tirsdag blev en 32-årig mand taget for at køre påvirket i bil to gange indenfor en time.
  En 32-årig mand blev natten til tirsdag taget for at køre bil påvirket af stoffer hele to gange.
  Politiet stoppede ham første gang i Brørup, hvorefter han blev kørt til Kolding Sygehus for at få taget en blodprøve. Han blev derefter løsladt, men en time senere var den gal igen.  
  - En time efter han var blevet løsladt, stoppede vi ham igen på Esbjergmotorvejen. Hans ven havde hentet bilen til ham, siger Søren Strægaard, vagtchef ved Syd- og Sønderjyllands Politi, til TV SYD.
  